User:Shaiful Islam Khan/sandbox

তিষ্ঠার এক যুগ পেরিয়ে নন্দন পার্ক বিনোদনপিয়াসী নাগরিকদের অন্যতম ভরসার নাম হয়ে উঠেছে। আন্তর্জাতিক মানের রাইড এবং নিরাপদ ও মনোরম পরিবেশ পার্কটিকে করে তুলেছে অনন্য। পার্কের ভেতরে ঢুকলেই যেন মনে হয় অন্য ভুবনে চলে এলাম। নন্দন পার্ক নিয়ে বিস্তারিত লিখেছেন তামিম হাসান

বাংলাদেশের আন্তর্জাতিক বিনোদনকেন্দ্রগুলোর মধ্যে নন্দন পার্ক একটি অন্যতম। এরই মধ্যে এটি সব ধরনের দর্শনার্থীদের মনোযোগ আকর্ষণ করতে সক্ষম হয়েছে। যুক্তরাজ্যে বসবাসরত প্রবাসী বাংলাদেশী বিনিয়োগকারীদের অর্থায়নে নন্দন গ্রুপ এবং ভারতের বৃহত্তম পার্ক পরিচালনাকারী প্রতিষ্ঠান নিকো পার্কস অ্যান্ড রিসোর্টস লিমিটেডের সাথে যৌথ উদ্যোগে এই পার্ক প্রতিষ্ঠিত। রাজধানী ঢাকার নিকটে নবীনগর-চন্দ্রা মহাসড়কে বিকেএসপি ও চন্দ্রার মাঝামাঝি সাভারের বাড়ইপাড়ায় ৬০ বিঘা জায়গা নিয়ে এ পার্কর্ অবস্থিত। নন্দন পার্ক দর্শনার্থীদের মনের আবেগ, অনুভূতি ও চাহিদা উপলব্ধি করে সংযোজন করছে নিত্যনতুন রাইড। এরই ধারাবাহিকতায় নন্দন পার্ক অ্যাডভেঞ্চার জোনে সংযোজন করেছে রোমাঞ্চকর ও দুঃসাহসিক রাইডগুলো, যা বর্তমান যুগের উদ্যমী ও প্রাণচঞ্চল তরুণ-তরুণীদের কাছে এক আনন্দপূর্ণ ও আকর্ষণীয় রাইড হিসেবে সুপরিচিতি লাভ করেছে। এসব রাইডে আরোহণের জন্য রয়েছে যথেষ্ট নিরাপত্তামূলক ব্যবস্থা। নন্দন পার্কে প্রবেশ করলেই প্রথমেই প্রাকৃতিক সৌন্দর্যে বিমোহিত হতে হয়। তারপর পায়ে পায়ে এগিয়ে গেলে চমৎকার ছিমছাম পরিবেশে বড় একটি টাওয়ার চোখে পড়বে। ওটাই অ্যাডভেঞ্চার জোন। সম্পূর্ণ দেশীয় প্রযুক্তিতে এই অ্যাডভেঞ্চার জোন তৈরি করা হয়েছে। অ্যাডভেঞ্চার জোনে রয়েছে পাঁচটি রাইড। রাইডগুলোর নাম হলো জিপ রাইড, রক ক্লাইম্বিং, র‌্যাপলিং, চ্যালেঞ্জ কোর্স ও অবস্ট্যাকল কোর্স। এর মধ্যে প্রথম চারটি রাইড বড়দের জন্য এবং শেষোক্ত রাইডটি ৫ থেকে ১০ বছরের শিশুদের জন্য। নন্দনের আকর্ষণীয় রাইডগুলো জিপ রাইড : ৪৫ ফুট উচ্চতাবিশিষ্ট টাওয়ার থেকে ৪৫ ডিগ্রি স্লোপে ১৪ মি.মি. স্টিল ওয়ারের সাহায্যে স্যান্ডিং পয়েন্টে বা ভূমিতে অবতরণ করতে হয়। এটি একটি অত্যন্ত আকর্ষণীয় রোমাঞ্চকর রাইড। রক ক্লাইম্বিং: এই রাইডটি ৪৫ ফুট উচ্চতাবিশিষ্ট ৯০ ডিগ্রি খাড়া একটি টাওয়ারে পর্বতাকৃতি করে তৈরি করা হয়েছে। ওই পর্বতের গায়ে লাগানো কৃত্রিম পাথর বেয়ে পর্বতারোহণ করতে হবে এই দুঃসাহসিক খেলায়। আরোহণকারীর নিম্ন পতন রোধের জন্য রয়েছে বিশেষ ধরনের নিরাপত্তাব্যবস্থা। র‌্যাপলিং : বর্তমান প্রযুক্তির যুগে র‌্যাপলিং একটি অত্যন্ত সহজ ও আনন্দদায়ক রাইড। এটাও ৪৫ ফুট উঁচু টাওয়ারের ওপর থেকে টাওয়ারের খাড়া গা বেয়ে স্ট্যাটিক রোপের সাহায্যে কৃত্রিম পাথরে র‌্যাপলার, পা দু’টি একসঙ্গে কাঁধ বরাবর বাঁকা করবে এবং হাঁট ৯০ ডিগ্রি সোজা করে টাওয়ারের গায়ে জোরে ধাক্কা মেরে পেছনে যাবে এবং একই সময় হাতের মধ্যে স্ট্যাটিক রোপ রিলিজ করে নিচে অবতরণ করতে হবে এই দুঃসাহসিক খেলায়। চ্যালেঞ্জ কোর্স : এটা অ্যাডভেঞ্চার জোনের আরো একটি দুঃসাহসিক ও রোমাঞ্চকর রাইড। এই রাইডটি বার্মা ব্রিজ, প্লাংক পেন্ডুলাম, প্যারালাল রোপ ও হর্স পেন্ডুলামের সমন্বয়ে গঠিত। প্রতিটি রাইডের উচ্চতা ১৮ ফুট এবং দৈর্ঘ্য ২৪ ফুট। অবস্ট্যাকল কোর্স : এই রাইডটি সম্পূর্ণভাবে ৫ থেকে ১০ বছরের শিশুদের জন্য। এই রাইডটি উপভোগ করার সময় রাইডারের নিরাপত্তার জন্য অভিভাবক সঙ্গে থাকবেন এবং নিরাপত্তা বিধান করবেন। মাত্র ৬০ টাকার টিকিটের বিনিময়ে এই রাইডগুলো উপভোগ করা যাবে। এ রাইডগুলোর ব্যবহারের নিয়মনীতি ও নিরাপত্তানীতি কঠোরভাবে মেনে চললে দুর্ঘটনার কোনো অবকাশই নেই। অ্যাডভেঞ্চার রাইড, ওয়াটার ওয়ার্ল্ড, ওয়াটার কোস্টার, ক্যাবল কার, আইসল্যান্ড, টাইটানিকসহ এ পার্কে রয়েছে বিশ্বমানের ২৮টি রাইড। ফাইভ-ডি সিনেমা থিয়েটার : নন্দন পার্ক বাংলাদেশে বিনোদনের ইতিহাসে সংযোজন করেছে এক নতুন মাত্রা। বাংলাদেশে এই প্রথম নন্দন পার্কে স্থাপিত হয়েছে ‘ফাইভ-ডি সিনেমা থিয়েটার’ প্রযুক্তিগত উৎকর্ষের এক নবতর সংযোজন, যা আপনাকে দেবে এক অসাধারণ মজার অভিজ্ঞতা। ‘ফাইভ-ডি সিনেমা থিয়েটার’ এ আপনার বসার চেয়ারটি বিশেষভাবে সংযোজিত, যা নির্দিষ্ট ধারায় ছবির কাহিনীর সাথে তাল মিলিয়ে নড়াচড়া করবে। অর্থাৎ এখানে আপনি সিনেমার গল্পের সাথে সক্রিয় চরিত্র হিসেবে অংশগ্রহণ করবেন। বিনোদনের ভিন্ন জগৎ ওয়াটার ওয়ার্ল্ড নন্দন ড্রাই পাকের্র সাথে ওয়াটার ওয়ার্ল্ড নিয়ে এসেছে পানির রোমাঞ্চকর সব খেলা, যা আনন্দের এবং গরমে প্রাণ জুড়ানো। এখানে সব মজা করতে পারেন পরিবারের সবাই। নন্দন ওয়াটার ওয়ার্ল্ডের রাইডের মধ্যে উল্লেখযোগ্য ওয়েভ পুল : সমুদ্রের স্বাদ নিয়ে এলো ওয়েভ পুল। সমুদ্রের মজা পাওয়ার জায়গা সমুদ্র ছাড়া এই একটাই। নানান ঢেউয়ের মেলা এখানে। হালকা ঢেউ, ভারী ঢেউ, উত্তাল ঝোড়ো ঢেউ। ঢেউয়ের সাথে নাচবে মন, সাথে শরীর যাবে ভেসে। স্যুট ও ফ্যামিলি কার্ভ টিউব স্লাইড : প্রায় তিন তলা সমান উচ্চতা থেকে দু’টি ভিন্ন ধরনের টিউবের ভেতর দিয়ে সোজা পানিতে। প্যাঁচানো পথে রাবারের ভেলায় চেপে পানির সাথে স্লাইড করে নামা। এ রাইডে আছে জোশ, আছে উত্তেজনা। ওয়েভ রানার : একেবারে নয়, কিছুটা গড়িয়ে, স্লাইড করে তীব্র গতিতে নামা, এর নাম ওয়েভ রানার। দারুণ থ্রিলিং এক ফান গেম। প্রায় ৭০ ফুট ওপর থেকে রাবারের ভেলা বা ম্যাটে চড়ে টিউবের মাঝ দিয়ে সোজা গিয়ে পড়া নন্দন সাগরের মাঝে, মানে পুলে। এক অন্য রকম আনন্দ। এ যেন সমুদ্রের উঁচু ঢেউয়ের ওপর দিয়ে সারফেসিং করে ভেসে যাওয়া। এ রাইড প্রচণ্ড উত্তেজনার। ডুম স্লাইড : পানির মাঝে ছোট্ট পাহাড়, পানির মাঝে ঢেউ, ডুম স্লাইডের পাহাড় থেকে গড়িয়ে পড়ে কেউ। পুলের মাঝখানে এ স্লাইডের মজা বেশ। হাত-পা ছড়িয়ে পানির মাঝে পিছলে পড়ার মজা মানেই ডুম স্লাইড। সোজা হয়ে চিৎ হয়ে কিংবা কাৎ হয়ে ইচ্ছেমতো গড়িয়ে পানিতে মাছের মতো সাঁতার কিংবা হুটোপুটি। ডুম স্লাইড। হলো মজার পাহাড়, যার ওপরে আছে এক ঝরনা। পাহাড় থেকে গড়িয়ে পানিতে পড়ার আনন্দ এনে দেয়ে ডুম স্লাইড। মাল্টি প্লে জোন : পানিতে মজার খেলার জায়গা। যেখানে খেলা আছে ধুলা নেই। পানির রাজ্যে ধুলা আসবে কোথা থেকে? সাঁতার শেখা আর খেলা দুটোই হবে এখানে। এখানে আছে দোলনার দোল আর আছে স্লিপার। এক জাদুর বালতি ওপর থেকে ঢেলে দেবে রাশি রাশি পানির ফোয়ারা। এখানে নামা মানে বাসার কথা ভোলা। সারাদিন পানির মাঝে খেলা। ছোটদের এখানে ডুবে যাওয়ার ভয় নেই, আছে অপার আনন্দে ভেসে যাওয়ার মজা। ওয়াটার ফল অ্যান্ড মিস্ট : ওয়াটার ফল অ্যান্ড মিস্টে এলে পাওয়া যাবে কুয়াশার মতো এক মিস্ট, যা ছড়িয়ে থাকে এলাকাজুড়ে। এক জলপ্রপাত থেকে পানি পড়ছে জলপ্রপাতের কিনারায় দাঁড়িয়ে দেখা যাবে ইলশেগুঁড়ির চেয়ে এক মিহি বৃষ্টি ঝরছে চার পাশে। আরো আছে নানা চমক জাগানো আলোর খেলা। নন্দন ওয়াটার ওয়ার্ল্ডের এ এক রহস্যময় জায়গা। আছে মিউজিক আর আলোর খেলা। ওপর থেকে পড়ছে বৃষ্টির অঝোর ধারা। মনে হবে যেন প্রাকৃতিক বৃষ্টির মধ্যে আপনি ভুলে যাবেন বর্তমান, মিউজিকের তালে ফিরে পাবেন আপনার স্মৃতিময় দিনগুলো। আর সুরের মূর্ছনায় মন নেচে উঠবে। হবে ফান আর মাস্তি। ওয়াটার গেমস বিশ্বের সবচেয়ে জনপ্রিয় ফান গেমস আর ওয়াটার পার্কগুলো সবচেয়ে জনপ্রিয় বিনোদন পার্ক হিসেবে বিবেচিত। বাংলাদেশের সর্ব প্রথম নন্দন ওয়াটার ওয়ার্ল্ডে রয়েছে সেই ওয়াটার রাইডগুলো এখন। যেহেতু ওয়াটার ফানের মজা পেতে গেলে বিশেষ পোশাকের দরকার, তাই ওয়াটার ওয়ার্ল্ডে রয়েছে লকার ও চেঞ্জ রুম। আছে এক্সট্রা পোশাক ও তোয়ালে। ওয়াটার ওয়ার্ল্ডের পানি প্রতিদিন বিশেষ প্রক্রিয়ায় পারিষ্কার করা হয়। যার ফলে পানি সবসময়ই থাকে স্বচ্ছ ও জীবাণুমুক্ত। ওয়াটার ওয়ার্ল্ডের ফান গেমগুলো এমন ভাবে তৈরি যেখানে পানিতে ডুবে যাওয়ার ভয় নেই, সাঁতার জানা বা না জানা যে কেউ এর মজা করতে পারবে। নন্দনের সব রাইড ভয়হীন উত্তেজনার। ওয়াটার ওয়ার্ল্ডে নেই আহত হওয়ার ভয়। নন্দন পার্কের যাত্রা সাভারের নবীনগর-চন্দ্রা হাইওয়ের বাড়ইপাড়া এলাকায় প্রায় ৩৩ একর জমির ওপর ২০০৩ সালের অক্টোবর মাস থেকে নন্দন থিম পার্কের যাত্রা শুরু। থিম পার্কের সামনে প্রায় ১,৫০০ গাড়ি পার্কিংয়ের ব্যবস্থা রয়েছে। নন্দন থিম পার্কটির বিশেষত্ব হচ্ছে সবুজের সমারোহ। হাঁটতে হাঁটতে ক্লান্ত হলে/জিরিয়ে নিতে বসতে পারেন ঘাসের সবুজ গালিচাতে। আন্তর্জাতিক মানের রাইড, মানসম্পন্ন খাবারের দোকান ও প্রাকৃতিক পরিবেশ সত্যিই ভ্রমণকারীদের বারংবার নন্দন পার্কে আসার ইচ্ছা জাগায়। সাথে রয়েছে সুনিশ্চিত নিরাপত্তাব্যবস্থা ও হকার মুক্ত পরিবেশ। প্রবেশ মূল্য এখানে প্রবেশ মূল্য তিনভাবে বিভক্ত। নন্দন পার্কে প্রবেশ মূল্য ৯০ টাকা। পার্কে প্রবেশ মূল্য ও ওয়াটার ওয়ার্ল্ডের সব রাইড ব্যবহার ফি ২৫০ টাকা। ওয়াটার ওয়ার্ল্ডের রাইড ব্যবহার বাদে ১২০ সেন্টিমিটারের ওপর উচ্চতাসম্পন্নদের পার্কে প্রবেশ ও সব রাইড ১৫০ টাকা। ১৫০ সেন্টিমিটারের নিচে উচ্চতাসম্পন্নদের পার্কে প্রবেশ ও সব রাইড ২০০ টাকা এবং ৮০ সেন্টিমিটার নিচে যাদের উচ্চতা তাদের কোনো ফি প্রদান করতে হয় না। এ ছাড়া পার্কের ভেতর প্রত্যেকটি রাইডের নিকট টিকিট কাউন্টার রয়েছে। কেউ ইচ্ছে করলে শুধু পার্কের প্রবেশ মূল্য দিয়ে প্রবেশ করার পর ইচ্ছামতো রাইডগুলোতে টিকিট কেটে উঠতে পারবে। রাইডগুলোর ফি ১০-৩০ টাকার মধ্যে সীমাবদ্ধ। খোলা ও বন্ধের সময়সূচি শনিবার থেকে বৃহস্পতিবারে বেলা ১১টা থেকে রাত ৮টা পর্যন্ত খোলা থাকে। শুধু শুক্রবার সকাল ১০টা থেকে রাত ৮টা পর্যন্ত খোলা থাকে। অন্যান্য সুবিধা নন্দন পার্কটি উদ্বোধনের পর থেকেই বিশেষ দিন যেমনÑ স্বাধীনতা দিবস, বিজয় দিবস, ঈদ, পূজা, পয়লা বৈশাখ ও বিভিন্ন উপলক্ষে কনসার্টের আয়োজন হয়ে আসছে। তা ছাড়া করপোরেট পিকনিক, সভা/সেমিনার, মিটিংয়ের আয়োজন করা যায় এখানে।

কম খরচে বিনোদন দেয়ার উদ্দেশ্যেই নন্দন পার্ক প্রতিষ্ঠিত হয়েছিল সেলিম মিয়া চেয়্যারম্যান অ্যান্ড সিইও, নন্দন পার্ক অ্যামিউজমেন্ট পার্কের উদ্যোগ কেন, কিভাবে নিয়েছিলেন? যুক্তরাজ্যে বসবাসরত প্রবাসী বাংলাদেশী বিনিয়োগকারীদের অর্থায়নে নন্দন পার্ক লিমিটেড গড়ে তোলার পরিকল্পনা হয় ২০০৩ সালের আগে। পরে আমরা পরিকল্পনাটি বাস্তবায়ন শুরু করি ২০০৩ সালে অক্টোবরে। প্রাকৃতিক সৌন্দর্য আর প্রযুক্তির উৎকর্ষতায় নয়নাভিরাম, রোমাঞ্চকর ও নান্দনিক এই পার্ক গড়ে তোলার উদ্দেশ্য ছিল নাগরিক জীবনকে আনন্দময় করে তুলতে। ব্যবসা হিসেবেও বিনিয়োগকারীদের কাছে এটা লাভজনক মনে হয়েছিল। বিনিয়োগকারী কিংবা ম্যানেজমেন্ট কমিটির কি এত বড় পার্ক পরিচালনার অভিজ্ঞতা ছিল? অভিজ্ঞতা তো ছিলই। পাশাপাশি পেশাদারিত্বের প্রশ্নে আমরা আপস করি নাই। ভারতের বৃহত্তম পার্ক পরিচালনাকারী প্রতিষ্ঠান নিকো পার্কস অ্যান্ড রিসোর্টস লিমিটেডের সাথে যৌথ উদ্যোগে এই পার্ক প্রতিষ্ঠিত। সুতরাং পরিচালনা নিয়ে কোনো দুশ্চিন্তা করতে হয়নি আমাদের। এ পার্কের বৈশিষ্ট্যপূর্ণ ও উপভোগ্য বিষয়গুলো কী কী? এ পার্কে রয়েছে অত্যাধুনিক বিশ্বমানের ২৮টি রাইড, যার মধ্যে অন্যতম হলো বাংলাদেশের সর্ব প্রথম ফাইভ ডি সিনেমা, বাম্পার কার, ক্যাবলকার, ওয়াটার কোস্টার, মুনরেকার, টিল্ট এ হোয়ার্ল, ক্যাটারপিলার, প্যাডেলবোট, জিপ স্লাইড, রক ক্লাইম্বিং প্রভৃতি এবং ফান আর মাস্তির অপূর্ব আয়োজন ওয়াটার ওয়ার্ল্ড। প্রতিটি রাইডই সব বয়সের সবার জন্য দারুণ উপভোগ্য। এ ছাড়া গানের সুরে পানির নৃত্য মিউজিকাল ফাউন্টেন পার্কের অতিথিদের জন্য এক অনন্য চমক যা শুধুই উপভোগ আর অনুভব করা যায়, যা বর্ণনায় সব ভালোলাগা তুলে ধরা কঠিন। পার্কটি কতটা পারিবারিকভাবে উপভোগ করার উপযুক্ত? সম্পূর্ণই পারিবারিকভাবে উপভোগ করার মতো এ পার্ক। এখানে সাধারণত যারা আসেন, পরিবারসহই আসেন। চমৎকার পরিবেশ রয়েছে এখানে ঘোরার জন্য। সময় কাটানোর জন্য। আর রাইডগুলোতেও পরিবারের সবাই একসাথে উঠে উপভোগ করতে পারেন। পরিবার নিয়ে ঘোরা যাবে না, এমন কিছু নন্দন পার্কে নেই। পার্কে শিশুদের জন্য স্পেশাল কোনো বিনোদনের ব্যবস্থা আছে কি? বেশির ভাগ রাইডই শিশুরা উপভোগ করতে পারবে। এ ছাড়া শিশুদের জন্য নন্দনে রয়েছে শিশুদের স্বপ্নভুবন, কিডস ড্রিমওয়ার্ল্ড। কিডস ড্রিমওয়ার্ল্ডে আছে কেইভ ট্রেন, ফ্লাইং গো রাউন্ড, মিনি ক্যারেজেল, কিডি রকাস ইত্যাদি। এগুলো শিশুদের উপভোগের জন্যই বিশেষভাবে রাখা হয়েছে। প্রবেশমূল্য ও রাইডে চড়া সাধারণ আয়ের মানুষের জন্য কতটা সম্ভব? অবশ্যই সম্ভব। এ পার্ক সাধারণ আয়ের মানুষের জন্যই। প্রবেশ মূল্য মাত্র ৬০ টাকা। এ ছাড়া বেশির ভাগ রাইডেই খুব কম খরচে চড়তে পারেন দর্শনার্থীরা। শুধু ওয়াটার ওয়ার্ল্ড উপভোগের টিকিট ২৫০ টাকা। কিন্তু এটা এতই উপভোগ্য যে কারো কাছেই মনে হবে না অনেক পয়সা খরচ করে ফেললাম। আসলে কম খরচে বিনোদন দেয়ার উদ্দ্যেশেই নন্দন পার্ক প্রতিষ্ঠিত করা হয়েছিল। নন্দন পার্কে আর বিশেষ কী কার্যক্রম হয়ে থাকে? নন্দন পার্কটি উদ্বোধনের পর থেকেই বিশেষ দিন যেমন- স্বাধীনতা দিবস, বিজয় দিবস, ঈদ, পূজা, পয়লা বৈশাখ ও বিভিন্ন উপলক্ষে কনসার্টের আয়োজন হয়ে আসছে। তা ছাড়া করপোরেট পিকনিক, সভা/সেমিনার, মিটিংয়ের আয়োজন করা যায় এখানে। নিরাপত্তা, কার পার্কিং কিংবা খাওয়া-দাওয়ার কী ব্যবস্থা রয়েছে? থিম পার্কের সামনে প্রায় ১,৫০০ গাড়ি পার্কিংয়ের ব্যবস্থা রয়েছে। নন্দন থিম পার্কটির বিশেষত্ব হচ্ছে সবুজের সমারোহ। হাঁটতে হাঁটতে ক্লান্ত হলে/জিরিয়ে নিতে বসতে পারেন ঘাসের সবুজ গালিচাতে। সুনিশ্চিত নিরাপত্তাব্যবস্থা ও হকার মুক্ত পরিবেশ। তা ছাড়া পার্কের রয়েছে নিজস্ব রেস্টুরেন্ট। কেউ ইচ্ছে করলে রেস্টুরেন্টে অর্ডার দিয়ে নিজেদের প্রয়োজনমতো খাবার সংগ্রহ করতে পারেন।